
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1088 

21 Αυγούστου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ενίσχυση, επισκευή, ανακαίνιση του Δικαστικού Με¬ 
γάρου Πατρών, που βρίσκεται στο Ο.Τ. 222, επί 
των οδών Κορίνθου, Κανάρη, Μαιζώνος και Γούνα- 
ρη, του παλαιού σχεδίου πόλης Πάτρας, Ν. 

Αχάίας. 1 

Τροποποίηση της συστατικής πράξης της αμιγούς δη¬ 
μοτικής επιχείρησης με την επωνυμία «Δημοτική 

Επιχείρηση Ανάπτυξης Δήμου Παπάγου». 2 

Σύσταση Νομικού Προσώπου Δημοσίου Δικαίου στο 
Δήμο Βιστωνίδας Ν. Ξάνθης με την επωνυμία «ΣΧΟ¬ 
ΛΙΚΗ ΕΠΙΤΡΟΠΗ ΜΟΥΣΙΚΟΥ ΣΧΟΛΕΙΟΥ». 3 

Τροποποίηση συστατικής πράξης της Δημοτικής Επιχεί¬ 
ρησης Ανάπτυξης Δήμου Αντιγονιδών Ν. Ημαθίας... 4 
Σύσταση Νομικού Προσώπου στην Κυπαρισσία Ν. 
Μεσσηνίας με την επωνυμία «Σχολική Επιτροπή Γυ- 

μνασίου Κυπαρισσίας». 5 

Σύσταση Νομικού Προσώπου στην Κυπαρισσία Ν. 
Μεσσηνίας με την επωνυμία «Σχολική Επιτροπή Λυ¬ 
κείου Κυπαρισσίας». 6 

Έγκριση Οργανισμού Εσωτερικής Υπηρεσίας του Παι¬ 
δικού Σταθμού Δήμου Ελάτειας Νομού Φθιώτιδας». 7 
Κύρωση αναμόρφωσης Οριστικής Διανομής συν/σμού 

Λουτρακιού. 8 

Μεταφορά μιας (1) κενής οργανικής θέσης Ειδικού Τε¬ 
χνικού Εργαστηριακού Προσωπικού (Ε.Τ.Ε.Π.) ΠΕ 
κατηγορίας του Εθνικού και Καποδιστριακού Πανε¬ 
πιστημίου Αθηνών. 9 


ΑΠΟΦΑΣΕΙΣ 

Αριθ. οικ. 60157 (1) 


Ενίσχυση, επισκευή, ανακαίνιση του Δικαστικού Μεγάρου 
Πατρών, που βρίσκεται στο Ο.Τ. 222, επίτων οδών Κο¬ 
ρίνθου, Κανάρη, Μαιζώνος και Γούναρη, του παλαιού 
σχεδίου πόλης Πάτρας, Ν. Αχάίας. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ - ΔΙΚΑΙΟΣΥΝΗΣ 

Έχοντας υπόψη: 

1) Το Ν. 1558/1985 (ΦΕΚ 137/6.7.95) Κυβέρνηση και Κυ¬ 
βερνητικά Όργανα. 

2) Το Ν. 2408/96 άρθρο 5 παρ. 7 (ΦΕΚ 104 Α'/96), όπως 
τροποποιήθηκε με το Ν. 2479/97 άρθρο 3 παρ. 15 (ΦΕΚ 67 
Α76.5.97) και το Ν. 2521/97 άρθρο 21 παρ. 5 (ΦΕΚ 174 Α7 
1.9.97) και ειδικότερατο εδάφιο στ της παρ. 7 του άρθρου 
5τουΝ. 2408/96. 


3) Το Ν. 2229/94 (ΦΕΚ 138 Α794) άρθρο 5 παρ. 8, 9, 12, 
14, 16, 17 και 19. 

4) ΤοΝ. 1955/91 (ΦΕΚ112Α791)άρθρο7παρ. 2,4,5και6. 

5) Την 4730/1.10.1999 (ΦΕΚ 1865 Β78.10.99) απόφαση 
του Υπουργού Δικαιοσύνης, με την οποία ανατίθεται στην 
εταιρεία «ΘΕΜΙΣ ΚΑΤΑΣΚΕΥΑΣΤΙΚΗ ΑΈ.» η μελέτη, δη- 
μοπράτηση, επίβλεψη και παραλαβή του έργου «Επι¬ 
σκευή και συντήρηση του Δικαστικού Μεγάρου Πατρών». 

6) Το 7868/21.2.2001 έγγραφο της εταιρείας «ΘΕΜΙΣ 
ΚΑΤΑΣΚΕΥΑΣΤΙΚΗ ΑΈ.» περί έκδοσης κοινής υπουργι¬ 
κής απόφασης για το έργο «Επισκευή και συντήρηση του 
Δικαστικού Μεγάρου Πατρών». 

7) Τις διατάξεις του Ν. 1577/85 «Γενικός Οικοδομικός Κα¬ 
νονισμός» (ΦΕΚ 210 Α'), όπως τροποποιήθηκε και ισχύει. 

8) Το από 16.5.1996 Δ/γμα (ΦΕΚ 499 Δ'), όπως ισχύει. 

9) Το 13333/15.11.1999 έγγραφο θεώρησης των όρων 
δόμησης στο τοπογραφικό διάγραμμα, της Δ/νσης 
X.Ο.Π., της Νομαρχιακής Αυτοδιοίκησης Αχάίας. 

10) Το ΥΠΠΟ/40768/ΔΠΚΑΝΜ/1596/π.ε./10.5.2002 έγ¬ 
γραφο της Γεν/κής Δ/νσης Αναστηλώσεως Μουσείων και 
Τεχνικών Έργων, του Υπουργείου Πολιτισμού περί έγκρι¬ 
σης της μελέτης αποκατάστασης του Δικαστικού Μεγά¬ 
ρου Πατρών, αποφασίζουμε: 

Επιτρέπεται η εκτέλεση εργασιών ενίσχυσης, επισκευ¬ 
ής και ανακαίνισης με χρήση ικριωμάτων του Δικαστικού 
Μεγάρου Πατρών, χωρίς αύξηση της κάλυψης, του 
ύψους και του όγκου του κτιρίου, σύμφωνα με τη θεωρη¬ 
μένη μελέτη από τη ΔΠΚΑΝΜ. 

Οι ανωτέρω εργασίες αφορούν αποκλειστικά το Δικα¬ 
στικό Μέγαρο Πατρών, που βρίσκεται σε οικόπεδο έκτα¬ 
σης 1.992,00 τ.μ., όπως αυτό απεικονίζεται στο συνημμέ¬ 
νο τοπογραφικό διάγραμμα με στοιχεία Α, Β, Γ, Δ, Α, το 
οποίο βρίσκεται στο Ο.Τ. 222, επίτων οδών Κορίνθου, Κα¬ 
νάρη, Μαιζώνος και Γούναρη, του παλαιού σχεδίου πόλης 
Πάτρας, Ν. Αχάίας. 

Δεν θα υλοποιηθούν οι απαιτούμενες θέσεις στάθμευ¬ 
σης, λόγω μεγάλης καλυπτόμενης επιφάνειας του υφι¬ 
σταμένου κτιρίου. 

Αρμόδιος για τη μελέτη, την επίβλεψη της κατασκευής 
και την ευθύνη της τήρησης των παραπάνω αναφερομέ- 
νων και των πολεοδομικών κανονισμών για το έργο είναι η 
εταιρεία «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.». 

Η παρούσα μετά τη δημοσίευσή της στην Εφημερίδα 
της Κυβέρνησης επέχει θέση οικοδομικής άδειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 2002 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΔΙΚΑΙΟΣΥΝΗΣ 

ΚΑΙ ΔΗΜΟΣΙΩΝ ΕΡΓΩΝ 

ΒΑΣΩ ΠΑΠΑΝΔΡΕΟΥ ΦΙΛΙΠΠΟΣ ΠΕΤΣΑΛΝΙΚΟΣ 

Αριθ. 40352 (2) 

Τροποποίηση της συστατικής πράξης της αμιγούς δημο¬ 
τικής επιχείρησης με την επωνυμία «Δημοτική Επιχεί¬ 
ρηση Ανάπτυξης Δήμου Παπάγου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη : 

1. Την 13468/4361/30.12.1997 απόφαση του Γενικού 
Γραμματέα Περιφέρειας Αττικής, που αφορά τη σύσταση 
στο Δήμο Παπάγου αμιγούς δημοτικής επιχείρησης με 
την επωνυμία «Δημοτική Επιχείρηση Ανάπτυξης Δήμου 
Παπάγου» και δημοσιεύθηκε στο Φ.Ε.Κ. 62/Β74.2.1998. 

2. Τις διατάξεις των άρθρων 277 έως 284 του Π.Δ/τος 
410/95 (Φ.Ε.Κ. Α' 231). 

3. Την 25027/84 απόφαση του Υπουργού Εσωτερικών 
που δημοσιεύθηκε στο Φ.Ε.Κ. 244/9.4.1984τ.Β'. 

4. Τις παραγ. 22,23 και 24του άρθρου 11 του Ν. 2503/97 
(Φ.Ε.Κ. 107/30.5.1997τΑ'). 

5. Το 520/88 Π .Δ. (Φ. Ε. Κ. 236/24.10.1998 τ.Α'), όπως τρο¬ 
ποποιήθηκε μετηνπαρ. 12του άρθρου 5του Ν. 2307/1995. 

6. Την 47/2002 -ορθή επανάληψη της 13/2002- απόφα¬ 
σης του Δημοτικού Συμβουλίου Παπάγου για τροποποίη¬ 
ση της συστατικής πράξης της αμιγούς δημοτικής επιχεί¬ 
ρησης με την επωνυμία «Δημοτική Επιχείρηση Ανάπτυξης 
Δήμου Παπάγου», αποφασίζουμε: 

Τροποποιούμε τις παραγράφους 1 και 5 και την υποπα- 
ράγραφο 1 θ, της 2ης διάταξης της 13468/4361/ 
30.12.1997 οι οποίες διαμορφώνονται ως εξής: 

2. ΣΚΟΠΟΣ: Σκοπός της Επιχείρησης είναι: 

1. Η ανάληψη δραστηριοτήτων που έχουν σχέση με την 
πολιτιστική ανάπτυξη, τον αθλητισμό, την πρόνοια και την 
κοινωνική μέριμνα και συγκεκριμένα: 

θ) Η ανάληψη και υλοποίηση Κοινοτικών και Εθνικών Προ¬ 
γραμμάτων Εκπαιδευτικού, Επιμορφωτικού, Πολιτιστικού, 
Αθλητικού, Προνοιακού, Κοινωνικού, Αναπτυξιακού, και 
Ερευνητικού χαρακτήρα, για την υλοποίηση των ανωτέρω 
στόχων η επιχείρηση θα αναπτύξει την δραστηριότητά της 
σε τέσσερις αλληλένδετους τομείς: Τον κοινωνικό, τον εκ¬ 
παιδευτικό, τον επιμορφωτικό και τον ψυχαγωγικό. 

5. Η υλοποίηση πάσης φύσεως προγραμμάτων της Ε.Ε. 
ή άλλων φορέων ....(Εκπαιδευτικών, Επιμορφωτικών, Πο¬ 
λιτιστικών, Αθλητικών, Προνοιακών, Κοινωνικών, Αναπτυ¬ 
ξιακών, Ερευνητικών κ.λπ.). 

Κατά τα λοιπά ισχύει ως έχει η 13468, 4361/30.12.1997 
απόφαση του Γ ενικού Γ ραμματέα Περιφέρειας Αττικής. 

Κάλυψη δαπάνης 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού 2002 του Δήμου Παπάγου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2002 
Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 
-♦- 

Αριθ. 7292/2000 (3) 

Σύσταση Ν.Π.Δ.Δ. στο Δήμο Βιστωνίδας Ν. Ξάνθης με την 
επωνυμία «ΣΧΟΛΙΚΗ ΕΠΙΤΡΟΠΗ ΜΟΥΣΙΚΟΥ ΣΧΟΛΕΙ¬ 
ΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις του άρθρου 263 του Π.Δ. 410/95 όπως 
τροποποιήθηκε και ισχύει με το άρθρο 11 του Ν. 2130/93. 


2. Τις διατάξεις του άρθρου δπαράγρ. 8 του Ν. 1894/90. 

3. Τις διατάξεις του άρθρου 203 του Π.Δ. 410/1995 

4. Τις διατάξεις του άρθρου 64παράγρ. 2 του Ν. 2218/ 
94. 

5. Την 250/2000 απόφαση του Δημοτικού Συμβουλίου 
Βιστωνίδας Ν. Ξάνθης. 

6. Την 4308/6.7.2001 απόφ. του Γεν. Γραμματέα, η 
οποία δημοσιεύθηκε στο ΦΕΚ 917/τ.Β'/17.7.2001 για με¬ 
ταβίβαση αρμοδιότητας, αποφασίζουμε: 

1. Συστήνει Νομικό Πρόσωπο στο Δήμο Βιστωνίδας με 
την επωνυμία «Σχολική Επιτροπή Μουσικού Σχολείου». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη δαπανών λειτουργίας (θέρμανσης, φωτισμού, 
ύδρευση, τηλεφώνου, αναλωσίμων υλικών, καθαριότη¬ 
τας). 

β) Η εκτέλεση μικρών έργων για την Επισκευή και Συ¬ 
ντήρηση του σχολείου. 

γ) Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστάσε¬ 
ων. 

δ) Η φροντίδα για την εξεύρεση άλλων πόρων και ο 
εφοδιασμός του Σχολείου με έπιπλα και σκεύη, με βιβλία 
για τη Σχολική Βιβλιοθήκη και γενικά με όλα τα απαραί¬ 
τητα μέσα που κρίνονται απαραίτητα για τη λειτουργία 
του. 

3. Το Νομικό Πρόσωπο διοικείται από 7μελέςΔιοικητικό 
Συμβούλιο αποτελούμενο από: 

α) Τέσσερις (4) εκπροσώπους του Δήμου ο ένας έκτων 
οποίων ορίζεται Πρόεδρος. 

β) Τον Διευθυντή του Μουσικού Σχολείου. 

γ) Έναν (1) εκπρόσωπο του Συλλόγου Γονέων και Κη¬ 
δεμόνων. 

δ) Έναν (1) Εκπρόσωπο του Ιδμελές Μαθητικού Συμ¬ 
βουλίου. 

4. Η θητεία των μελών του πρώτου Διοικητικού Συμβου¬ 
λίου του Νομικού Προσώπου λήγει με τη λήξη της θητεί¬ 
ας της δημοτικής περιόδου. Το Διοικητικό Συμβούλιο 
εκλέγει Αντιπρόεδρο και Γ ραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση του Δήμου. 

β) Επιχορηγήσεις του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από αντίτιμο των παρεχόμενων πραγμά¬ 
των ή υπηρεσιών. 

ε) Πρόσοδοι από την περιουσία του. 

Τ ο Νομικό Πρόσωπο εκπροσωπείται στα δικαστήρια και 
σε κάθε άλλη αρχή από τον πρόεδρο του Διοικητικού Συμ¬ 
βουλίου και όταν αυτός απουσιάζει ή κωλύεται από τον 
Αντιπρόεδρο. 

Με την παρούσα απόφαση δεν προκαλείται δαπάνη σε 
βάρος του προϋπολογισμού, του οικ. έτους, του Δήμου 
Βιστωνίδας 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 31 Ιουλίου 2002 
Με εντολή Γ ενικού Γ ραμματέα Περιφέρειας 
Η Προϊσταμένη Δ/νσης Τ.Α. & Δ/σης 
Κ. ΒΑΓΓΛΗ 

Αριθ. 6709 (4) 

Τροποποίηση συστατικής πράξης της Δημοτικής Επιχεί¬ 
ρησης Ανάπτυξης Δήμου Ανπγονιδών Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τιςδιατάξειςτου Ν.2503/9797«Διοίκηση, οργάνωση 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» και του Ν. 
2539/97 «Συγκρότηση της πρωτοβάθμιας Τοπικής Αυτο¬ 
διοίκησης». 

2. Τις διατάξειςτου άρθρου 277του Δ.Κ.Κ. (Π.Δ. 410/95) 
και του Π.Δ. 250/89 (ΦΕΚ118/Α /10.5.89). 

3. Την 25027/84 (ΦΕΚ 244/Β'/19.4.84) απόφαση του 
Υπουργού Εσωτερικών «Καθαρισμός αναγκαίων λεπτο¬ 
μερειών για την εφαρμογή των διατάξεων των άρθρων 
205 έως 213 του Ν. 1065/80 κ.λπ.». 

4. Τις διατάξεις του άρθρου 27 του Ν. 2081/92 (ΦΕΚ 
154/Α710.9.92). 

5. Την 4898/18.6.97 απόφασή μας (ΦΕΚ 586/Β715.7.97) 
με την οποία έγινε η σύσταση της Επιχείρησης Κοινοτικής 
Ανάπτυξης Κεφαλοχωρίου, όπως αυτή τροποποιήθηκε 
μεταγενέστερα. 

6. Την 17/28.1.2002 απόφαση του δημοτικού συμβουλί¬ 
ου Ανπγονιδών με την οποία αυξάνεται το κεφάλαιο της 
Δημοτικής Επιχείρησης Ανάπτυξης Δήμου Ανπγονιδών 
από 4.402,05 ευρώ (1.500.000 δρχ.) που είναι, σε 
14.673,51 ευρώ (5.000.000 δρχ.), δηλαδή αυξάνεται κατά 
10.271,46 ευρώ (3500.000 δρχ.). 

7. Την 5631/26.7.2000 (ΦΕΚ 1339/Β') απόφαση του Γενι¬ 
κού Γραμματέα Περιφέρειας Κεντρικής Μακεδονίας σχετι¬ 
κά με τη μεταβίβαση του δικαιώματος υπογραφής «με 
εντολή Γ ενικού Γ ραμματέα Περιφέρειας», αποφασίζουμε: 

Επικυρώνουμε την 17/28.1.2002 απόφασή του δημοτι¬ 
κού συμβουλίου Ανπγονιδών με την οποία τροποποιείται 
η συστατική πράξη της Δημοτικής Επιχείρησης Ανάπτυ¬ 
ξης Δήμου Ανπγονιδών και συγκεκριμένα η παράγραφος 
6 ως εξής: 

«6. Το κεφάλαιο της Επιχείρησης ανέρχεται στο ποσό 
των 14.673,51 ευρώ». 

Ακροτελεύτια διάταξη 

Από τις διατάξεις αυτής της απόφασης, προκαλείται 
δαπάνη ύψους 10.271,46 ευρώ σε βάρος του προϋπολο¬ 
γισμού έτους2002του δήμου Ανπγονιδών (Κ.Α. 212.9γ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 18 Ιουλίου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 12889 (5) 

Σύσταση Νομικού Προσώπου στην Κυπαρισσία Ν. Μεσ¬ 
σηνίας με την επωνυμία «Σχολική Επιτροπή Γ υμνασίου 
Κυπαρισσίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: (α) τωνπαρ. 6 -15του άρθρου 5 του Ν. 


1849/90 (ΦΕΚ 110/Α'27.8. 90) «Για την Ακαδημία Αθηνών 
και άλλες εκπαιδευτικές διατάξεις», 

(β) του άρθρου 203 του Δημοτικού και Κοινοτικού Κώδι¬ 
κα (ΠΔ 410/95) και 
(γ) του Ν. 2503/97. 

2. Τηνπαρ. 8του άρθρου 9του Ν. 2640/98. 

3. Την 31524/7.2.1991 απόφαση του Νομάρχη Μεσση¬ 
νίας περί συστάσεως Νομικού Προσώπου στην ΚΥΠΑ¬ 
ΡΙΣΣΙΑ με την επωνυμία «Σχολική Επιτροπή Γυμνασίου- 
Λυκείου Κυπαρισσίας». 

4. Την 163/2002 απόφαση του Δ.Σ. Κυπαρισσίας με την 
οποία εγκρίνεται ο διαχωρισμός της Σχολικής Επιτροπής 
Γ υμνασίου - Λυκείου Κυπαρισσίας και συνιστάται ίδιο Νο¬ 
μικό Πρόσωπο με την επωνυμία «Σχολική Επιτροπή Γ υ¬ 
μνασίου Κυπαρισσίας». 

5. Την 7092/97 (ΦΕΚ 8832/Β') απόφαση Γ.Γ.Π.Π. «περί 
ανάθεσης και άσκησης αρμοδιοτήτων», αποφασίζουμε: 

1. Ανακαλούμε την 31524/7.2.1991 απόφαση του Νο¬ 
μάρχη Μεσσηνίας με την οποία είχε συσταθεί Νομικό 
Πρόσωπο με την επωνυμία «Σχολική Επιτροπή Γ υμνασί¬ 
ου - Λυκείου Κυπαρισσίας» και συνιστούμε στο Δήμο Κυ¬ 
παρισσίας του Νομού Μεσσηνίας ίδιο Νομικό Πρόσωπο 
με την επωνυμία «Σχολική Επιτροπή Γυμνασίου Κυπα¬ 
ρισσίας». 

2. Σκοπός του Νομικού αυτού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, καθαριότητας, θέρ¬ 
μανσης, φωτισμού, ύδρευσης, τηλεφώνου, αποχέτευ¬ 
σης, αγοράς αναλωσίμων υλικών κ.λπ. 
β) Η αμοιβή των καθαριστριών. 

γ) Η εκτέλεση μικρών έργων για την επισκευή και συ¬ 
ντήρηση του διδακτηρίου. 

δ) Η αποκατάσταση φθορών και ζημιών και επίπλωντου 
εξοπλισμού και γενικά των διδακτηριακών εγκαταστάσε¬ 
ων. 

ε) Η εισήγηση προς την Διεύθυνση Δευτεροβάθμιας Εκ¬ 
παίδευσης για τον εφοδιασμό από τον Οργανισμό Σχολι¬ 
κών Κτιρίων του Σχολείου με έπιπλα και εξοπλιστικά είδη 
και από το Υπουργείο Εθνικής Παιδείας και Θρησκευμά¬ 
των με βιβλία για τη σχολική Βιβλιοθήκη. 

στ) Η προμήθεια κάθε απαραίτητου κινητού εξοπλισμού 
για την εύρυθμη λειτουργία του Σχολείου. 

ξ) Η διαχείριση των εσόδων από την ενδεχόμενη εκμε¬ 
τάλλευση του Σχολικού Κυλικείου και 
η) Η φροντίδα για την εξεύρεση άλλων πόρων και γενι¬ 
κά η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας του Σχολείου. 

3. Το νέο Νομικό Πρόσωπο διοικείται από 7μελές Διοι¬ 
κητικό Συμβούλιο αποτελούμενο από: 

α) Τον εκάστοτε Δήμαρχο ως Πρόεδρο, 
β) Από τρεις (3) Δημοτικούς Συμβούλους που ορίζονται 
από το Δημοτικό Συμβούλιο, 
γ) Τον εκάστοτε Διευθυντή του Γ υμνασίου. 
δ) Τον εκάστοτε εκπρόσωπο του Συλλόγου γονέων και 
κηδεμόνων. 

ε) Τον εκάστοτε εκπρόσωπο της οικείας μαθητικής Κοι¬ 
νότητας. 

4. Η θητείατου πρώτου Διοικητικού Συμβουλίου του Νο¬ 
μικού Προσώπου λήγει με τη λήξη της παρούσας δημοτι¬ 
κής περιόδου. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. Για τον Διευθυντή του Σχο¬ 
λείου και τον εκπρόσωπο του συλλόγου γονέων και κηδε- 

μόνων δεν είναι απαραίτητο να ακολουθείται η θητεία των 
εκπροσώπων των ΟΤΑ. 

5. Το Διοικητικό Συμβούλιο εκλέγειτον Αντιπρόεδρο και 
το Γραμματέα. 

6. Πόροι του Νομικού Προσώπου είναι: 

α. Ετήσια επιχορήγηση του Δήμου. 

β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών και 

ε. Πρόσοδοι από τη περιουσία του. 

7. Λειτουργία Διοικητικού Συμβουλίου και εποπτεία. 

Οι αντίστοιχες διατάξεις των άρθρων 198,199 και των 
παρ. 1, 3 και 4 του άρθρου 200 του Δ.Κ.Κ. εφαρμόζονται 
και στο Νομικό Πρόσωπο. 

8. Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

Από τις διατάξεις αυτής της Απόφασης προκαλείται δα¬ 
πάνη σε βάρος του Προϋπολογισμού του Δήμου Κυπα¬ 
ρισσίας ύψους 9.000 ΕΥΡΩ περίπου για το τρέχον οικο¬ 
νομικό έτος, και 20.000 ΕΥΡΩ περίπου για καθένα από τα 
επόμενα Οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 24 Ιουλίου 2002 

Με εντολή Γενικού Γ ραμματέα Περιφέρειας 
Ο Διευθυντής 
ΙΩΑΝΝΗΣ ΚΥΒΕΛΟΣ 

-♦- 

Αριθ. 12901 (6) 

Σύσταση Νομικού Προσώπου στην Κυπαρισσία Ν. Μεσ¬ 
σηνίας με την επωνυμία «Σχολική Επιτροπή Λυκείου 
Κυπαρισσίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: (α) των παρ. 6-15του άρθρου 5του Ν. 
1849/90 (ΦΕΚ 110/Α727.8. 90) «Για την Ακαδημία Αθηνών 
και άλλες εκπαιδευτικές διατάξεις», 

(β) του άρθρου 203του Δημοτικού και Κοινοτικού Κώδι¬ 
κα (ΠΔ410/95) και (γ) του Ν. 2503/97. 

2. Την παρ. 8 του άρθρου 9 του Ν. 2640/98. 

3. Την 31524/7.2.1991 απόφαση του Νομάρχη Μεσση¬ 
νίας περί συστάσεως Νομικού Προσώπου στην Κυπαρισ¬ 
σία με την επωνυμία « Σχολική Επιτροπή Γυμνασίου- Λυ¬ 
κείου Κυπαρισσίας». 

4. Την 163α/2002 απόφαση του Δ.Σ. Κυπαρισσίας, με 
την οποία εγκρίνεται ο διαχωρισμός της Σχολικής Επι¬ 
τροπής Γ υμνασίου - Λυκείου Κυπαρισσίας και συνιστάται 
ίδιο Νομικό Πρόσωπο με την επωνυμία «Σχολική Επιτρο¬ 
πή Λυκείου Κυπαρισσίας». 

5. Την 7092/97 (ΦΕΚ 8832/Β") απόφαση Γ. Γ. Π. Π. «περί 
ανάθεσης και άσκησης αρμοδιοτήτων», αποφασίζουμε: 

1. Ανακαλούμε την 31524/7.2.1991 απόφαση του Νο¬ 
μάρχη Μεσσηνίας με την οποία είχε συσταθεί Νομικό 
Πρόσωπο με την επωνυμία «Σχολική Επιτροπή Γ υμνασίου 
- Λυκείου Κυπαρισσίας» και συνιστούμε στο Δήμο Κυπα¬ 


ρισσίας του Νομού Μεσσηνίας ίδιο Νομικό Πρόσωπο με 
την επωνυμία « Σχολική Επιτροπή Λυκείου Κυπαρισσίας». 

2. Σκοπός του Νομικού αυτού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, καθαριότητας, θέρ¬ 
μανσης, φωτισμού, ύδρευσης, τηλεφώνου, αποχέτευ¬ 
σης, αγοράς αναλωσίμων υλικών κ.λπ. 
β) Η αμοιβή των καθαριστριών. 

γ) Η εκτέλεση μικρών έργων για την επισκευή και συ¬ 
ντήρηση του διδακτηρίου. 

δ) Η αποκατάσταση φθορών και ζημιών και επίπλωντου 
εξοπλισμού και γενικά των διδακτηριακών εγκαταστάσε¬ 
ων. 

ε) Η εισήγηση προς την Διεύθυνση Δευτεροβάθμιας Εκ¬ 
παίδευσης για τον εφοδιασμό από τον Οργανισμό Σχολι¬ 
κών Κτιρίων του Σχολείου με έπιπλα και εξοπλιστικά είδη 
και από το Υπουργείο Εθνικής Παιδείας και Θρησκευμά¬ 
των με βιβλία για τη σχολική Βιβλιοθήκη. 

στ) Η προμήθεια κάθε απαραίτητου κινητού εξοπλισμού 
για την εύρυθμη λειτουργία του Σχολείου. 

ζ) Η διαχείριση των εσόδων από την ενδεχόμενη εκμε¬ 
τάλλευση του Σχολικού Κυλικείου και 
η) Η φροντίδα για την εξεύρεση άλλων πόρων και γενι¬ 
κά η λήψη όλων των μέτρων που κρίνονται αναγκαία για 
την στήριξη της διοικητικής λειτουργίας του Σχολείου. 

3. Το νέο Νομικό Πρόσωπο διοικείται από 7μελές Διοι¬ 
κητικό Συμβούλιο αποτελούμενο από: 

α) Τον εκάστοτε Δήμαρχο, ως Πρόεδρο, 
β) Από τρεις (3) Δημοτικούς Συμβούλους που ορίζονται 
από το Δημοτικό Συμβούλιο, 
γ) Τον εκάστοτε Διευθυντή του Γ υμνασίου. 
δ) Τον εκάστοτε εκπρόσωπο του Συλλόγου γονέων και 
κηδεμόνων. 

ε) Τον εκάστοτε εκπρόσωπο της οικείας μαθητικής Κοι¬ 
νότητας. 

4. Η θητεία του πρώτου Διοικητικού Συμβουλίου του Νο¬ 
μικού Προσώπου λήγει με τη λήξη της παρούσας δημοτι¬ 
κής περιόδου. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. Για τον Διευθυντή του Σχο¬ 
λείου και τον εκπρόσωπο του συλλόγου γονέων και κηδε¬ 
μόνων δεν είναι απαραίτητο να ακολουθείται η θητεία των 
εκπροσώπων των ΟΤΑ. 

5. Το Διοικητικό Συ μβούλιο εκλέγει τον Αντιπρόεδρο και 
το Γ ραμματέα. 

6. Πόροι του Νομικού Προσώπου είναι: 
α. Ετήσια επιχορήγηση του Δήμου. 

β. Ετήσια επιχορήγηση του Κράτους, 
γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών και 
ε. Πρόσοδοι απάτη περιουσία του. 

7. Λειτουργία Διοικητικού Συμβουλίου και εποπτεία. 

Οι αντίστοιχες διατάξεις των άρθρων 198,199 και των 
παρ. 1,3 και 4 του άρθρου 200 του Δ. Κ. Κ. εφαρμόζονται 
και στο Νομικό Πρόσωπο. 

8. Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

Από τις διατάξεις αυτής της Απόφασης προκαλείται δα¬ 
πάνη σε βάρος του Προϋπολογισμού του Δήμου Κυπα- 

ρισσίας ύιρους 4.500 ευρώ περίπου για το τρέχον οικονο¬ 
μικό έτος, και 10.000 ευρώ περίπου για καθένα από τα 
επόμενα Οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 24 Ιουλίου 2002 

Με εντολή Γενικού Γραμματέα Περιφέρειας 
Ο Διευθυντής 
ΙΩΑΝΝΗΣ ΚΥΒΕΛΟΣ 

-♦- 

Αριθ.9579, 1021 (7) 

Έγκριση Οργανισμού Εσωτερικής Υπηρεσίας του Παιδι¬ 
κού Σταθμού Δήμου Ελάτειας Νομού Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. -Τις διατάξεις: 

α) Του άρθρου 12 του Ν. 2888/2001 (Φ.Ε.Κ. Α' 9), Πρό¬ 
γραμμα ΠΟΛΙΤΕΙΑ για τη μεταρρύθμιση και τον εκσυγ¬ 
χρονισμό της Δημόσιας Διοίκησης κ.α.δ. 

β) Του Νόμου 2503/97 (Φ.Ε.Κ. Α' 107), «Διοίκηση, οργά¬ 
νωση, στελέχωσητης Περιφέρειας, ρύθμιση θεμάτωνγια 
την τοπική αυτοδιοίκηση κ.α.δ.». 

γ) Του άρθρου 198 (παρ. 3) του Π.Δ/τος 410/95 (Δ.Κ.Κ.). 

δ) Του άρθρου 12 του Ν.1188/81 (Φ.Ε.Κ. Α'204), «περί 
κυρώσεως του Κώδικα περί καταστάσεως προσωπικού 
Οργανισμών Τοπικής Αυτοδιοίκησης», όπως τροποποιή¬ 
θηκαν μεταγενέστερα. 

2. Την 6661/15.5.2001 απόφασή μας περί συστάσεως 
Ν.Π.Δ.Δ. με την επωνυμία «Παιδικός Σταθμός Δήμου Ελά- 
τειας» η οποία δημοσιεύθηκε στο 640/τ.Β'/28.5.2001 
Φ.Ε.Κ. 

3. Την 2/18.12.2001 απόφαση του Διοικητικού Συμβου¬ 
λίου του Παιδικού Σταθμού Δήμου Ελάτειας, περί ψηφί- 
σεως του Οργανισμού Εσωτερικής Υπηρεσίας (Ο.Ε.Υ.) 
του. 

4. Την 3/1.3.2002 απόφαση του Δημοτικού Συμβουλί¬ 
ου Δήμου Ελάτειας, στην οποία διατυπώνεται η σύμφω¬ 
νη γνώμη του, σχετικά με την ψήφιση του ανωτέρω 
Ο.Ε.Υ. 

5. Τη γνώμη του Υπηρεσιακού Συμβουλίου υπαλλήλων 
Ο.Τ.Α. Νομού Φθιώτιδας, περί ψηφίσεως του Ο.Ε.Υ. του 
Παιδικού Σταθμού Δήμου Ελάτειας, που διατυπώνεται 
στο αριθμ. 2002 πρακτικό του, αποφασίζουμε: 

Εγκρίνουμε την 2/2001 απόφαση του Διοικητικού Συμ¬ 
βουλίου του Παιδικού Σταθμού Δήμου Ελάτειας, με την 
οποία ψηφίζεται ο Οργανισμός Εσωτερικής Υπηρεσίας 
(Ο.Ε.Υ.) του οικείου Νομικού Προσώπου, ως ακολού¬ 
θως: 

Άρθρο 1 

Διάρθρωση Υπηρεσιών 

Το νεοσυσταθέν Ν.Π.Δ.Δ. του Δήμου λειτουργεί σε επί¬ 
πεδο Τμήματος ανάλογα με την δυναμικότητά του, σύμ¬ 
φωνα με την συστατική πράξη προσαρμογής του,αποτε- 
λείται από: 

Ι.-Το Τμήμα Προσχολικής Αγωγής του Παιδικού Σταθ¬ 
μού Δήμου Ελάτειας,στο οποίο λειτουργούν: 

Α)Το Γ ραφείο Προϊσταμένου 


Β) Το Γ ραφείο Παιδαγωγικού Προσωπικού 

Γ) Το Γ ραφείο Βοηθητικού Προσωπικού 

2.-Το Τμήμα Διοικητικής Στήριξης στο οποίο λειτουρ¬ 
γούν: 

Α.Το Γ ραφείο Διοίκησης Προσωπικού 

Β.Το Γ ραφείο Διαχείρισης 

Άρθρο 2 

Αρμοδιότητες Γ ραφείου Προϊσταμένου 

Α) Ο Προϊστάμενος Γ ραφείου εποπτεύει, συντονίζει και 
κατευθύνει το παιδαγωγικό έργο του Σταθμού και γενικά 
μεριμνά για τη εύρυθμη λειτουργία του σύμφωνα με τον 
ισχύοντα κανονισμό. 

Β) Το Γραφείο παιδαγωγικού προσωπικού επιμελείται 
την παροχή σύγχρονης προσχολικής αγωγής στα φιλοξε¬ 
νούμενα βρέφη και νήπια σε συνεργασία με το υπόλοιπο 
προσωπικό του Σταθμού. 

Γ) Το Γραφείο Βοηθητικού προσωπικού φροντίζει για 
την καθαριότητα και τη σίτιση των νηπίων. 

Άρθρο 3 

Καθήκοντα Προϊσταμένου 
Τμήματος Προσχολικής Αγωγής 

Είναι υπεύθυνος: 

1. Για την εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με τους βρεφονηπιο¬ 
κόμους. 

3. Εποπτεύει όλο το προσωπικό του Τμήματος για την 
σωστή εκτέλεση των καθηκόντων του. 

4. Επιλαμβάνεται κάθε θέμα που αφορά το προσωπικό 
και καθορίζει το ωράριο εργασίας του. 

5. Εισηγείται στο Δ.Σ τις ανάγκες του Τμήματος σε προ¬ 
σωπικό και πάσης φύσεως εξοπλισμό καθώς και την επι¬ 
μόρφωση του προσωπικού. 

6. Είναι υπεύθυνος για τις συγκεντρώσεις προσωπικού 
και γονέων. 

7. Τηρεί όλα τα απαραίτητα βιβλία, εκτός και Δ.Σ. απο¬ 
φασίσει διαφορετικά. 

Άρθρο 4 

Καθήκοντα Γ ραφείου Παιδαγωγικού Προσωπικού 

1. Αναλαμβάνουν διαδοχικά όλα τα τμήματα -τάξεις της 
Προσχολικής Αγωγής και είναι υπεύθυνεςτωντάξεώντους. 

2. Καταρτίζουντο μηνιαίο και εβδομαδιαίο παιδαγωγικό 
πρόγραμμα και ασκούντο παιδαγωγικό έργο καθ’ όλη τη 
διάρκεια της σχολικής περιόδου σύμφωνα με τις σύγχρο¬ 
νες παιδαγωγικές και ψυχολογικές θεωρίες. 

3. Συνεργάζονται με την - τον προϊστάμενο και γενικά με 
όλο το προσωπικό. 

4. Ενη μερώνουν τους γονείς για την εξέλιξη των παιδιών 

5. Διοργανώνουν πολιτιστικές, ψυχαγωγικές και παιδα¬ 
γωγικές εκδηλώσεις προς όφελος των παιδιών, των γονέ¬ 
ων και του προσωπικού. 

Άρθρο 5 

Καθήκοντα Γ ραφείου Βοηθητικού προσωπικού 

1. Είναι υπεύθυνο για το μαγειρείο και την επιμελημένη 
και έγκαιρη παρασκευή φαγητού, σύμφωνα με το διαιτο¬ 
λόγιο. 

2. Παραλαμβάνει καθημερινά τις αναγκαίες ποσότητες 
υλικών για το ημερήσιο φαγητό από τον υπεύθυνο γι’ αυ¬ 
τό και υπογράφει δελτίο. 

3. Μεριμνά για την απόλυτη καθαριότητα του μαγειρεί¬ 
ου, της τραπεζαρίας και των διαφόρων σκευών. 

4. Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων του Τμήματος Προσχολικής 
αγωγής (παιδικού σταθμού) εκτός μαγειρείου. 

5. Παραλαμβάνει υλικά καθαριότητας από τον υπεύθυ¬ 
νο γι’ αυτά και υπογράφει δελτίο. 

6. Είναι υπεύθυνο για τον γενικό ιματισμό και μεριμνά 
για την καλή συντήρηση, καθαριότητα και φύλαξή του. 

7. Εκτελεί κάθε εργασία που του ανατίθεται από τον 
προϊστάμενο. 

Β. Τμήμα Διοικητικής Στήριξης 

1. Είναι αρμόδιο για την προμήθεια και τον έγκαιρο εφο¬ 
διασμό του Τμήματος Προσχολικής Αγωγής με τα ανα¬ 
γκαία τρόφιμα και τα λοιπά υλικά που είναι απαραίτητα 
για την εύρυθμη λειτουργία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων, χορήγηση Μ.Κ. κ.λπ. του προσωπι¬ 
κού. 

4. Συνεργάζεται με τον Πρόεδρο και το Δ.Σ. για την κα¬ 
τάρτιση του Προϋπολογισμού - Απολογισμού - Ισολογι¬ 
σμού. 

5. Τηρεί άλατα απαραίτητα βιβλία. 

Άρθρο 6 

Κατηγορίες - Κλάδοι Μόνιμου Προσωπικού 

Α'. Οι θέσεις των μονίμων υπαλλήλων διακρίνονται στις 
εξής κατηγορίες: 

1 .ΚΑΤΗΓΟΡΙΑΤΕ με βαθμό Δ-Α 
ΚΛΑΔΟΣ ΤΕ9 βρεφονηπιοκομίας 
2.ΚΑΤΗΓΟΡΙΑ ΥΕ με βαθμό Ε-Β 

ΚΛΑΔΟΣ ΥΕ 14 βοηθητικό προσωπικό(βοηθός μαγεί¬ 
ρου) 

ΚΛΑΔΟΣ ΥΕ 16 Προσωπικό βοηθητικών εργασιών (κα¬ 
θαριότητας) 

Οργανική Σύνθεση Προσωπικού 
Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
θέσεις: τέσσερεις (4) 

Ο αριθμόςτων θέσεωντου παραπάνω κλάδου είναι ανά¬ 
λογος με τον αριθμό των παιδιών. 

Ο προϊστάμενος του τμήματος δεν υπολογίζεται σ’αυτή 
την αναλογία,εκτός και το Δ.Σ αποφασίσει διαφορετικά. 

Η αναλογία βρεφονηπιοκόμων-παιδιών έχει ως εξής: 

Α) δύο βρεφονηπιοκόμοι ανά 15-20 νήπια από 2/2 έως 
3'Λ χρόνων 

Β) δύο βρεφονηπιοκόμοι ανά 25-50 νήπια από 3/2 έως 
41/2 χρόνων 

2. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ(ΒΟΗ- 
ΘΟΣ ΜΑΓΕΙΡΟΥ) 

Θέσεις: μία (1) 

Μία (1) θέση ΒΟΗΘΟΥ ΜΑΓΕΙΡΑ για κάθε τμήμα μέχρι 
50 παιδιά. 

3. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
θέσεις: μία (1) 


Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

α) ΜΟΝΙΜΟ ΠΡΟΣΩΠΙΚΟ 

1. ΤΕ ΒΡΕΦΟΝΗΠΙΟΚΟΜΙΑΣ 

Θέσεις: δύο (2) 

2. ΥΕ14 ΜΑΓΕΙΡΩΝ 

Θέσεις: μία (1) 

3. ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ 

Θέσεις: μία (1) 

ΕΠΟΧΙΑΚΟ ΠΡΟΣΩΠΙΚΟ 

Δύο (2) θέσεις βρεφονηπιοκόμων και δύο (2) θέσεις 
βοηθητικού προσωπικού. 

Στους παραπάνω κλάδους και θέσεις εντάσσονται σε 
θέσεις συνιστώμενες προσωποπαγείς, οι ήδη υπηρετού- 
ντες υπάλληλοι των Κρατικών Παιδικών Σταθμών που με¬ 
τατάσσονται αυτοδίκαια, σύμφωνα με το άρθρο 9 παρ.7 
του Ν. 2503/97, οι οποίες καταργούνται με την έξοδό τους 
από την υπηρεσία. 

Άρθρο 7 

Για τον διορισμό, καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσεις και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες νομοθετικές διατάξεις. 

Άρθρο 8 

Θέματα που αναφέρονται στη λειτουργίατου παρόντος 
Σταθμού και δεν περιλαμβάνονται στον παρόντα Ο.Ε.Υ. 
ρυθμίζονται είτε με αποφάσεις του Δ.Σ. του Νομικού Προ¬ 
σώπου είτε δια του κανονισμού λειτουργίας του. 

Άρθρο 9 

Οι προβλεπόμενες από τον παρόντα οργανισμό εσωτε¬ 
ρικής υπηρεσίας θέσεις κατά κλάδο καλύπτουν όλους 
τους εργαζομένους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα- 
γκώντων υπηρεσιώντου Ν.Π.Δ.Δ. 

Η κατανομή του προσωπικού στο τμήμα γίνεται πάντο¬ 
τε, με απόφαση του Προέδρου Δ.Σ., του Ν.Π.Δ.Δ., ανάλο¬ 
γα με τις ανάγκες των υπηρεσιών, τα προσόντα των υπαλ¬ 
λήλων και τυχόν ειδικές ανάγκες αυτών (μητέρες ανηλί¬ 
κων, έγκυες γυναίκες κ.λπ.). 

Το Ν.Π.Δ.Δ. μπορεί να έχει εξωτερικούς συνεργάτες με 
σύμβαση μίσθωσης έργου των οποίωντα καθήκοντα και οι 
υποχρεώσεις αναφέρονται στον κανονισμό λειτουργίας. 

Οι προϊστάμενοι των τμημάτων ορίζονται πάντοτε με 
απόφαση Προέδρου του Δ.Σ ,οι κρινόμενοι από το αρμό¬ 
διο Υπηρεσιακό Συμβούλιο υπάλληλοι αναπληρούμενοι 
σε περίπτωση απουσίας τους ή κωλύματος από τον κατά 
βαθμό αρχαιότερο υπάλληλο της ίδιας υπηρεσίας. 

Προϊστάμενοςτου κάθε τμήματος ορίζεται από τον κλά¬ 
δο ΤΕ9 βρεφονηπιοκόμων, με απόφαση του Υπηρεσιακού 
Συμβουλίου . Σε περίπτωση που δεν έχει ορισθεί εφαρμό¬ 
ζονται οι διατάξεις του άρθρου 36 του Ν. 2190/94 για ανα- 
πλήρωση. 

Γιατο διάστημα κατά το οποίο θα υπηρετούν στο τμήμα 
προσχολικής αγωγής (παιδικό σταθμό δήμου Ελάτειας) 
υπάλληλοι του κλάδου ΤΕ βρεφονηπιοκόμων οι οποίοι κα¬ 
τέχουν προσωρινές προσωποπαγείς θέσεις, προϊστάμε¬ 
νος θα ορίζεται από τον κλάδο αυτό. 

(Στην παρούσα δεν περιλαμβάνονται Κατηγορίες ΤΕ 17 
και ΔΕΙ επειδή την διοικητική υποστήριξη προσωρινά την 
ασκεί ο υπάλληλος του δήμου) 

Από την ψήφιση του παραπάνω οργανισμού Εσωτερι¬ 
κής υπηρεσίας προκαλείται δαπάνη σε βάρος του προϋ¬ 
πολογισμού του Ν.Π.Δ.Δ. του οικονομικού έτους 2002, ο 
οποίος ενισχύεται από τους ΚΑΠ, τροφεία, κ.λπ. ύψους 
52.824,65 ΕΥΡΩ περίπου εφ' όσον προσληφθούν όλοι και 
για τα επόμενα οικονομικά έτη το ύψος της δαπάνης δεν 
μπορεί να προσδιοριστεί. 

Η ισχύς του παρόντος οργανισμού αρχίζει από την δη¬ 
μοσίευσή του στην εφημερίδα της Κυβερνήσεως, οπότε 
παύει να ισχύει κάθε προηγούμενη σχετική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 30 Ιουλίου 2002 

Ο Γενικός Γραμματέας Περιφέρειας 
ΓΙΑΝΝΗΣ Ν. ΔΗΜΟΥ 

-Φ- 

Αριθ. 4467 (8) 

Κύρωση αναμόρφωσης Οριστικής Διανομής συν/σμού 
Λουτρακιού. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Τις διατάξεις του Ν. 3200/55 «περί διοικητικής 
αποκ/σης». 

2. Τις διατάξεις του άρθρου 2 του Β.Δ. 733/69 «περί με- 
ταβιβάσεως αρμοδιοτήτων του Υπουργείου Γεωργίας 
στους οικείους Νομάρχες». 

3. Το άρθρο 191 του Αγροτικού Κώδικα, όπως τροπο¬ 
ποιήθηκε και συμπληρώθηκε με το άρθρο 25 του Ν.Δ. 
3958/59. 

4. Το άρθρο 16 του Α. Ν. 431/68 περί κυρώσεως ανα- 
μορφωθεισών διανομών. 

5. Τους κτηματολογικούς πίνακες, τα διαγράμματα 
κ.λπ. στοιχεία της Ο.Δ. του συν/σμού Λουτρακιού έτους 
1973-74. 

6. Την από 5.6.2002 απόφαση της Ε.Ο.Δ., αποφασίζου¬ 
με: 

Κυρώνουμε την μερική αναμόρφωση της Οριστικής 
Διανομής του Συν/σμού Λουτρακιού έτους 1973 - 74, που 
επήλθε με την από 5.6.2002 απόφαση της Ε.Ο.Δ., σύμφω¬ 


να μετις διατάξειςτου Αγροτικού Κώδικα, όπως αυτό φαί¬ 
νεται στα διαγράμματα ,στα κτηματολογικά στοιχεία της 
Ο.Δ. του συν/σμού Λουτρακιού και την παραπάνω αναφε- 
ρόμενη από 5.6.2002 απόφαση της Ε.Ο.Δ. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Έδεσσα, 11 Ιουνίου 2002 

Ο Νομάρχης 
Μ. ΚΑΡΑΜΑΝΗΣ 

-Φ- 

Αριθ. 21038/4468 (9 

Μεταφορά μιας (1) κενής οργανικής θέσης Ειδικού Τεχνι¬ 
κού Εργαστηριακού Προσωπικού (Ε.Τ.Ε.Π.) ΠΕ κατη¬ 
γορίας του Εθνικού και Καποδιστριακού Πανεπιστημί¬ 
ου Αθηνών. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

α) Τις διατάξειςτου Ν. 1268/82 και του Ν. 2083/92. 

β) Τις διατάξειςτου Ν. 2817/2000 άρθρ. Μπαρ. 5α και 
τις λοιπές σχετικές διατάξεις. 

γ) Το Β2/2637/12.7.2001 έγγραφο του Υπουργείου Παι¬ 
δείας. 

δ) Την από 27.12.2001 απόφαση του Πρυτανικού Συμ¬ 
βουλίου, αποφασίζουμε: 

τη μεταφορά μιας (1) κενής οργανικής θέσης Ειδικού 
Τεχνικού Εργαστηριακού Προσωπικού (Ε.Τ.Ε.Π.), ΠΈ. 
κατηγορίας, από τις υφιστάμενες κενές οργανικές θέσεις 
του Ιδρύματος μας στην Ιατρική Σχολή, για την προκήρυ¬ 
ξη μιας κενής οργανικής θέσης Ε.Τ.Ε.Π. στην εν λόγω 
Σχολή. 

Από την παρούσα απόφαση, δεν προκαλείται δαπάνη 
σε βάρος του προϋπολογισμού του Εθνικού και Καποδι- 
στριακού Πανεπιστημίου Αθηνών. 

Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 31 Ιουλίου 2002 

Ο Πρύτανης 

ΓΕΩΡΓΙΟΣ ΜΠΑΜΠΙΝΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




